*VEGA og smash!bang!pow! præsenterer:* **En spirende kejserinde af ørehængende poptriumfer***Amerikanske Empress Of får publikum i Lille VEGA til at flytte fødderne den 19. marts med sine melodiske popsange.*

Under aliasset Empress Of skaber amerikanske Lorely Rodriguez et selvbemyndigende popunivers, der er centreret omkring hendes imponerende, akrobatiske vokal. Med debutalbummet, *Me* (2015), etablerede hun for alvor sin spontane og helt igennem dansable lyd.

Opfølgeralbummet, *Us*, er netop udkommet. Som titlen antyder, er der sket et ryk siden sidste album, som var en personlig udforskning af hendes følelsesunivers. Det var så personligt, at det til tider var svært for sangerinden at optræde med live. *Us* formidler en mere ligevægtig udveksling af energier mellem Rodriguez og hendes lyttere. *”I want it to be like a mirror, and the audience sees a little bit of themselves in every song.”*

Rodriguez er vokset op i Los Angeles og opfostret på jazz og latin. Det var hendes teenagebesættelse af Björk, der fastsatte målet om at blive musiker, og hun fik opmærksomhed ved at uploade 15-minutter lange, eksperimenterende demoer til YouTube i 2012.

I tiden mellem sine to albums har Empress Of medvirket på producerduoen DJDS’ store hit “Why Don’t You Come On” med Khalid samt optrådt på numre fra den spanske electro-producer Pional.

**Fakta om koncerten:**
Empress Of (US)
Tirsdag d. 19. marts kl. 21.00
Lille VEGA, Enghavevej 40, 1674 København V
Billetpris: 180 kr. + gebyr
Billetsalget starter fredag d. 26. oktober kl. 10.00 via vega.dk og Ticketmaster